**Zalaszentgrót Város Önkormányzata Képviselő-testületének 1/2022. (I. .) önkormányzati rendelete**

**a Helyi Építési Szabályzatról szóló 24/2014. (IX. 12.) önkormányzati rendelet módosításáról**

Zalaszentgrót Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. §. (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13. § (1) bekezdésében meghatározott feladatkörében eljárva a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. mellékletben biztosított véleményezési jogkörében eljáró szervek és egyéb érdekeltek véleményének kikérésével a helyi építési szabályzatról szóló 24/2014.(IX.12.) önkormányzati rendelete módosításáról a következőt rendeli el.

**1. §**

A Zalaszentgrót Város Önkormányzata Képviselő-testületének a helyi építési szabályzatról szóló 24/2014 (IX.12.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2022. február 1-jén lép hatályba, és 2022. február 2-án hatályát veszti.

*1. melléklet*

„*1. melléklet*

(A melléklet szövegét a(z) 1.\_melléklet.pdf elnevezésű fájl tartalmazza.)”

Általános indokolás

Az Eurovelo 14 Zala mente kerékpáros úthálózat projekt az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 345/2012. (XII.6.) Kormányrendelet 1. mellékletének 1.8.54. pontja alapján nemzetgazdasági szempontból kiemelt jelentőségű beruházásként került nevesítésre. A kiemelt beruházás érinti Zalaszentgrót város hatályos helyi építési szabályzatának és településszerkezeti tervének módosítását.

Részletes indokolás

**Az 1. §-hoz**

AZ Eurovelo 14 Zala mente kerékpáros útvonal komplex fejlesztésének Zalaszentgrót közigazgatási területét érintő szakaszinak és környezetének módosítása kerül átvezetésre az 1. melléklet 1, 2 17 és 19 sorszámú tervlapokon a melléklet módosításával.

**A 2. §-hoz**

A rendelet hatálylépéről rendelkezik a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43. § (1) bekezdés c) pontjára figyelemmel.