**MEGÁLLAPODÁS**

**köznevelési intézmény állami működtetésbe át nem adott egyes ingatlanrészeinek, illetve egyéb helyiségek üzemeltetéséről**

mely létrejött egyrészről

**Zalaszentgrót Város Önkormányzata**

Székhelye: 8790 Zalaszentgrót, Dózsa Gy. u. 1.

Képviseli: Baracskai József polgármester

Törzsszáma: 734390

Adóigazgatási azonosító száma: 15734398-2-20

Bankszámlaszáma: 11749053-15432443

KSH statisztikai számjele: 15734398-8411-321-20

(a továbbiakban: **Önkormányzat**),

másrészről a

**Zalaegerszegi Tankerületi Központ**

Székhelye: 8900 Zalaegerszeg, Bíró Márton u. 38.

Képviseli: Kajári Attila tankerületi igazgató

Adószám: 15835547-2-20

Előirányzat-felhasználási keretszámla száma: 10049006-00336970-00000000

ÁHT azonosítója: 361784

KSH statisztikai számjele: 15835547-8412-312-20

(a továbbiakban: **Tankerületi Központ**),

harmadrészről

**Szentgrótért Kereskedelmi és Szolgáltató Korlátolt Felelősségű Társaság**

Székhelye: 8790 Zalaszentgrót, Dózsa Gy. u. 1.

Képviseli: Tóth István Lajos ügyvezető

Adószám: 11358981-2-20

Cégjegyzékszáma: 20-09-063088

Bankszámlaszáma: 11749053-20040840-00000000 (számlavezető: OTP Nyrt.)

(a továbbiakban: **Üzemeltető**),

- együttesen: **Szerződő felek** - között az alulírott helyen és időben, az alábbiakban részletezett feltételek szerint:

1. **Előzmények**
2. Szerződő felek előzményként rögzítik, hogy az Önkormányzat és a Tankerületi Központ között 2016. december 15. napján átadás-átvételi megállapodás, valamint ingyenes vagyonkezelési szerződés megkötésére került sor az Önkormányzat működtetésében lévő Deák Ferenc Általános Iskola, Gimnázium és Alapfokú Művészeti Iskola (a továbbiakban: köznevelési intézmény) állami működtetésbe vételével összefüggésben, a nemzeti köznevelésről szóló 2011. évi CXC. törvény, valamint az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet 2017. január 01. napjától hatályos rendelkezései alapján.
3. Az I./1. pontban meghatározott szerződésekben rögzítésre kerültek a köznevelési intézmény állami működtetésbe át nem adott egyes ingatlanrészeinek felsorolása.
4. A vagyonkezelési szerződésben a felek megállapodtak abban, hogy az ingatlanok átadásra nem kerülő egyes részeinek vonatkozásában 2017. január 31-ig külön üzemeltetési megállapodást kötnek, melyben rögzítésre kerülnek továbbá a közétkeztetés biztosítására szolgáló helyiségeknek, valamint a Deák Általános Iskola és Gimnázium Tánc-Játék Alapfokú Művészeti Iskolája tagintézmény által használt Városi Könyvtár és Művelődési- Felnőttképzési Központ helyiségeinek az üzemeltetésére vonatkozó szabályok is.
5. Szerződő felek 2016. december 30. napján 2020. június 30. napjáig üzemeltetési megállapodást kötöttek, amelynek hatályát 2020. június 30. napján kelt megállapodásukkal 2021. június 30. napjáig meghosszabbították.
6. Az Önkormányzat a Zalaszentgrót, Kossuth u. 11. szám alatti ingatlanon található Sportcsarnok és kiszolgáló létesítményei, valamint a Zalaszentgrót, Ifjúság u. 2. szám alatti ingatlanon található műfüves kispályás labdarúgópálya üzemeltetési feladatainak ellátására az Üzemeltetővel, mint az Önkormányzat kizárólagos tulajdonában lévő gazdasági társasággal kötött szerződést.
7. A fentiekre, valamint arra tekintettel, hogy Szerződő felek a közöttük fennálló üzemeltetésre vonatkozó jogviszonyt a továbbiakban is fenn kívánják tartani 2021. július 1. napjától az alábbiakban rögzítettek szerint határozzák meg köznevelési intézmény állami működtetésbe át nem adott egyes ingatlanrészeinek üzemeltetési szabályait.
8. **A köznevelési intézmény állami működtetésbe át nem adott egyes ingatlanrészeinek üzemeltetési szabályai**
9. Az Önkormányzat, az Üzemeltető és a Tankerületi Központ a köznevelési intézmény állami működtetésbe át nem adott egyes ingatlanrészeinek üzemeltetési szabályairól az alábbiak szerint állapodnak meg:
   1. A Zalaszentgrót, Kossuth u. 11. szám alatti ingatlanon található **Sportcsarnok és kiszolgáló létesítményei** vonatkozásában az Önkormányzat**ot** és Üzemeltetőt közüzemi díj- vagy egyéb fizetési kötelezettség nem terheli a Tankerületi Központ felé. Az Üzemeltető vállalja ugyanakkor, hogy ezen ingatlanrészek karbantartásáról, rendszeres takarításáról, valamint a különálló vészvilágítás működtetéséről folyamatosan gondoskodik.
   2. A Zalaszentgrót, Ifjúság u. 2. szám alatti ingatlanon található **műfüves kispályás labdarúgópálya** villamos energia felhasználása vonatkozásában az Önkormányzat havi bruttó 20.000,- Ft, azaz bruttó húszezer forint összegű rezsidíj-átalányt fizet meg a Tankerületi Központ részére. Az átalánydíjat az Önkormányzat a kiállított számla ellenében 15 napon belül fizeti meg a Tankerületi Központ **10049006-00336970-00000000** számú előirányzat-felhasználási keretszámlára.
10. A Szerződő felek egyezően rögzítik, hogy az Üzemeltető a II./1.1. pont szerinti Sportcsarnokot, illetve a II.1.2. pont szerinti műfüves kispályás labdarúgópályát tanítási időn kívül, a köznevelési feladatellátást nem veszélyeztetve - a köznevelési intézmény vezetőjével kölcsönösen egyeztetett módon - használhatja és bérbeadással hasznosíthatja. A Tankerületi Központ tudomásul veszi, hogy a Sportcsarnok kiszolgáló létesítményei vonatkozásában a használat és a hasznosítás joga továbbra is az Üzemeltetőt illeti meg.
    1. A Szerződő felek megállapodnak abban, hogy a II./2. pontban meghatározott jogosultságok gyakorlásáért az Üzemeltetőt a Tankerületi Központ felé külön díjfizetési kötelezettség nem terheli.

1. **Egyéb rendelkezések**
2. Szerződő felek jelen szerződést 2021. július 1. napjától jogfolytonosnak tekintik, és határozatlan időtartamra kötik azzal, hogy a szerződés II/1.2. pontja, illetve a II/2. pontjának a műfüves kispályás labdarúgópályára vonatkozó része 2021. december 31. napján hatályát veszti, tekintettel arra, hogy 2022. január 01. napjától az Önkormányzat, illetve a Tankerületi Központ között létrejövő külön megállapodás alapján a műfüves kispályás labdarúgópálya a Tankerületi Központ vagyonkezelésébe kerül.
3. Szerződő Felek rögzítik, hogy jelen megállapodást bármely Fél indoklási kötelezettség nélkül 30 napos felmondási idővel megszüntetheti. Felmondás esetén a Feleknek a felmondást írásban, a másik Félhez intézett, fent rögzített címére küldött ajánlott levélben kell közölni.
4. A megállapodás bármelyik Fél részéről azonnali hatállyal is felmondható, ha a másik Fél a megállapodásban foglalt kötelezettségeit súlyosan megszegné. Az azonnali hatályú felmondást, írásban, indokolással kell ellátni és ajánlott levélben kell a másik Fél számára, fent rögzített címére megküldeni.
5. Szerződő felek megállapodnak abban, hogy jelen szerződés módosítására vagy kiegészítésére kizárólag írásban kerülhet sor.
6. Szerződő felek a jelen szerződés teljesítése során az alábbi személyeket jelölik ki kapcsolattartóként:
   1. Az Önkormányzat részéről:

Név: **Baracskai József**

Beosztás: polgármester

Tel.: 83/562-962

E-mail: [polgarmester@zalaszentgrot.hu](mailto:polgarmester@zalaszentgrot.hu)

* 1. A Tankerületi Központ részéről:

Név: **Kajári Attila**

Beosztás: tankerületi igazgató

Tel.: 92/795-239

E-mail: [attila.kajari@kk.gov.hu](mailto:attila.kajari@kk.gov.hu)

* 1. Az Üzemeltető részéről:

Név: **Tóth István Lajos**

Beosztás: ügyvezető

Tel.: +36309891300

E-mail: tothi76@gmail.com

1. Szerződő felek rögzítik, hogy a jelen megállapodásból eredő esetleges vitás kérdéseket elsődlegesen tárgyalás útján kívánják rendezni. Amennyiben a tárgyalás nem vezet eredményre, úgy Szerződő felek a vitás kérdés rendezésére a pertárgy értékétől függően a Zalaegerszegi Járásbíróság, illetőleg a Zalaegerszegi Törvényszék kizárólagos illetékességét kötik ki.
2. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint az egyéb vonatkozó normák mindenkor hatályos rendelkezései az irányadók.
3. Szerződő felek tudomásul veszik, hogy az Alaptörvény 39. cikk (2) bekezdése, valamint az információs önrendelkezési jogról és az információszabadságról szóló 2011.évi CXII. törvény 27. § (3) bekezdése értelmében az, aki az államháztartás valamely alrendszerével pénzügyi, illetve üzleti kapcsolatot létesít, kérésre köteles a jogviszonnyal összefüggő és a közérdekből nyilvános adatokra vonatkozóan tájékoztatást adni, valamint azt, hogy a költségvetési pénzeszközök felhasználásának nyilvánosságára tekintettel a szerződés lényeges tartalmáról a tájékoztatás üzleti titok címén nem tagadható meg.
4. A Szerződő felek rögzítik, hogy a megállapodás teljesítése céljából kezelik egymás jelen megállapodásban szereplő személyes adatait, valamint a megállapodás teljesítésével összefüggésben keletkezett, valamint a megállapodás megkötése céljából rendelkezésre bocsájtott személyes adatait, ﬁgyelemmel az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: GDPR) 6. cikk (1) bekezdés b) és e) pontjában foglaltakra.
5. A személyes adatok kezeléséről a Szerződő felek a GDPR, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) és az egyéb vonatkozó jogszabályok rendelkezéseit szem előtt tartva gondoskodik.
6. Szerződő felek tudomással bírnak arról, hogy a személyes adatok kezelésével kapcsolatos jogaikat (hozzáféréshez való jog, helyesbítéshez való jog, stb.) a GDPR 15-21. cikke (Infotv. 14-19. § és 21. §), a jogorvoslatra vonatkozó szabályokat (panasztételhez való jog, bírósági jogorvoslathoz való jog) a GDPR 77-79. cikk (Infotv. 52. §, 53. §) tartalmazza.

Szerződő felek a jelen 4 számozott oldalból álló megállapodást - mint akaratukkal mindenben megegyezőt - arra felhatalmazott képviselőik útján, jóváhagyólag 6 eredeti példányban írják alá.

**Kelt: Zalaszentgrót, 2022. ……………………**

**……………………………………. …..………………………………**

**Zalaszentgrót Város Önkormányzata Zalaegerszegi Tankerületi Központ**

képviseli képviseli

**Baracskai József** polgármester **Kajári Attila** tankerületi igazgató

**……………………………………….**

**Szentgrótért Kereskedelmi és Szolgáltató Kft.**

képviseli

**Tóth István Lajos** ügyvezető

|  |  |
| --- | --- |
| Pénzügyileg ellenjegyzem:  2022. ……………………….  ……………………………………………  **Ujvári Éva**  pénzügyi osztályvezető  Zalaszentgróti Közös Önkormányzati Hivatal | Pénzügyileg ellenjegyzem:  2022. …………………………  ……………………………………………  **Molnár Katalin**  gazdasági vezető  Zalaegerszegi Tankerületi Központ |
|  |  |