**MEGÁLLAPODÁS**

**köznevelési intézmény állami működtetésbe át nem adott egyes ingatlanrészeinek, illetve egyéb helyiségek üzemeltetéséről**

mely létrejött egyrészről

**Zalaszentgrót Város Önkormányzata**

Székhelye: 8790 Zalaszentgrót, Dózsa Gy. u. 1.

Képviseli: Baracskai József polgármester

Törzsszáma: 734390

Adóigazgatási azonosító száma: 15734398-2-20

Bankszámlaszáma: 11749053-15432443

KSH statisztikai számjele: 15734398-8411-321-20

(a továbbiakban: **Önkormányzat**),

másrészről a

**Zalaegerszegi Tankerületi Központ**

Székhelye: 8900 Zalaegerszeg, Bíró Márton u. 38.

Képviseli: Kajári Attila tankerületi igazgató

Adószám: 15835547-2-20

Előirányzat-felhasználási keretszámla száma: 10049006-00336970-00000000

ÁHT azonosítója: 361784

KSH statisztikai számjele: 15835547-8412-312-20

(a továbbiakban: **Tankerületi Központ**),

harmadrészről a

**VÁSÁRTÉR Kereskedelmi és Vendéglátó Betéti Társaság**

Székhelye: 8790 Zalaszentgrót, Templom tér 1.,

Képviseli: Katona Andrea ügyvezető

Adószáma: 27635227-2-20

Cégjegyzékszáma: 20-06-035055

Bankszámlaszáma: 10104961-58928200-01000007 (számlavezető: Budapest Bank Zrt.)

(a továbbiakban: **Közétkeztetési** **vállalkozó**)

- együttesen: **Szerződő felek** - között az alulírott helyen és időben, az alábbiakban részletezett feltételek szerint:

1. **Előzmények**
2. Szerződő felek előzményként rögzítik, hogy az Önkormányzat és a Tankerületi Központ között 2016. december 15. napján átadás-átvételi megállapodás, valamint ingyenes vagyonkezelési szerződés megkötésére került sor az Önkormányzat működtetésében lévő Deák Ferenc Általános Iskola, Gimnázium és Alapfokú Művészeti Iskola (a továbbiakban: köznevelési intézmény) állami működtetésbe vételével összefüggésben, a nemzeti köznevelésről szóló 2011. évi CXC. törvény, valamint az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet 2017. január 01. napjától hatályos rendelkezései alapján.
3. Az I./1. pontban meghatározott szerződésekben rögzítésre kerültek a köznevelési intézmény állami működtetésbe át nem adott egyes ingatlanrészeinek felsorolása.
4. A vagyonkezelési szerződésben a felek megállapodtak abban, hogy az ingatlanok átadásra nem kerülő egyes részeinek vonatkozásában 2017. január 31-ig külön üzemeltetési megállapodást kötnek, melyben rögzítésre kerülnek továbbá a közétkeztetés biztosítására szolgáló helyiségeknek, valamint a Deák Általános Iskola és Gimnázium Tánc-Játék Alapfokú Művészeti Iskolája tagintézmény által használt Városi Könyvtár és Művelődési- Felnőttképzési Központ helyiségeinek az üzemeltetésére vonatkozó szabályok is.
5. Szerződő felek 2016. december 30. napján 2020. június 30. napjáig üzemeltetési megállapodást kötöttek, amelynek hatályát 2020. június 30. napján kelt megállapodásukkal 2021. június 30. napjáig meghosszabbították.
6. A fentiekre, valamint arra tekintettel, hogy Szerződő felek a közöttük fennálló üzemeltetésre vonatkozó jogviszonyt a továbbiakban is fenn kívánják tartani, 2021. július 1. napjától az alábbiakban rögzítettek szerint határozzák meg közétkeztetés biztosítására szolgáló helyiségek üzemeltetési szabályait.
7. **A közétkeztetés biztosítására szolgáló helyiségek üzemeltetési szabályai**
8. Az Önkormányzat és a Közétkeztetési vállalkozó rögzítik, hogy közöttük - közbeszerzési eljárás lefolytatását követően - 2015. június 10. napján vállalkozási szerződés megkötésére került sor az Önkormányzat közigazgatási területén működő oktatási-, nevelési és szociális intézmények közétkeztetésének - 2015. július 01. napjától 2020. június 30. napjáig való - folyamatos biztosítása tárgyában. E szerződés lejártával 2021. június 29-én új vállalkozási szerződés került megkötésre melyben a szolgáltatás biztosításának időpontja 2021. július 1. -2022. június 30-ig tart.
   1. Az Önkormányzat és a Közétkeztetési vállalkozó egyezően kijelentik, hogy a jelen megállapodás aláírása - a közüzemi díjszámlázás szabályainak kivételével - a II./1./ pont szerinti vállalkozási szerződésben foglalt jogaikat és kötelezettségeiket nem érinti.
9. Az Önkormányzat és a Tankerületi Központ rögzítik, hogy közöttük 2020. július 1 napi hatállyal bérleti szerződés megkötésére került sor a Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény (a továbbiakban: gyógypedagógiai intézmény) épületének konyhai tevékenységekhez és étkeztetéshez kapcsolódó, összesen 278,82 m2 alapterületű helyiségeinek vonatkozásában.
10. Az Önkormányzat és a Közétkeztetési vállalkozó rögzítik, hogy a gyógypedagógiai intézmény épületének konyhai tevékenységekhez és étkeztetéshez kapcsolódó, összesen 278,82 m2 alapterületű helyiségei, vagyis a tálalókonyha és az ebédlő a II./1./ pont szerinti vállalkozási szerződés keretében - albérlet jogcímén - a Közétkeztetési vállalkozó időleges használatába került.
11. Szerződő felek megállapodnak abban, hogy a közétkeztetés biztosítására szolgáló helyiségek közüzemi (villamos energia-, gáz-, víz- és csatornaszolgáltatás) díjai 2021. július 01. napjától az alábbiak szerint kerülnek kiegyenlítésre:

4.1. A **Zalaszentgrót, Ifjúság u. 2. szám alatti főzőkonyha és ebédlő** vonatkozásában:

4.1.1. A Közétkeztetési vállalkozó a villamos energia-, valamint a gázszolgáltatás közüzemi díjait a közüzemi szolgáltatókkal saját nevében megkötött szolgáltatási szerződéseknek megfelelően teljesíti.

4.1.2. A Közétkeztetési vállalkozó által igénybe vett a víz- és csatornaszolgáltatás - almérő berendezés útján havonként megállapított - díját az Önkormányzat a kiállított számla ellenében 15 napon belül átutalással fizeti meg a Tankerületi Központ **10049006-00336970-00000000** számú előirányzat-felhasználási keretszámlájára. Az Önkormányzat a részére kiállított számla összegét a vállalkozó által igénybevett a víz- és csatornaszolgáltatás – almérő berendezés útán havonként megállapított – díját továbbszámlázza a Közétkeztetési vállalkozó részére, melyet a Közétkeztetési vállalkozó a számla kiállítást követő 15 napon belül kiegyenlít az Önkormányzat OTP Bank Nyrt-nél vezetett 11749053-15432443 számú bankszámlájára.

4.2. A **Zalaszentgrót, Kossuth u. 11. szám alatti tálalókonyha és ebédlő** vonatkozásában:

A havi díjak megállapítása valamennyi közüzemi szolgáltatás (villamos energia-, gáz-, víz- és csatornaszolgáltatás) vonatkozásában a közüzemi díjak 2%, azaz kettő százalék mértékű rezsidíj-átalány formájában történik, melyet az Önkormányzat a II./4.1.2./ pont szerint egyenlít ki a Tankerületi Központ felé. Az Önkormányzat és a Közétkeztetési vállalkozó között szintén a II./4.2.1./ pontban meghatározottak szerint történik a rezsidíj-átalány kiegyenlítése.

4.3. A **gyógypedagógiai intézmény Zalaszentgrót, Zala u. 1. szám alatti tálalókonyhája és ebédlője** vonatkozásában:

A közüzemi díjak megállapítása az Önkormányzat által a gyógypedagógiai intézmény fenntartójával megkötött bérleti szerződés feltételeivel megegyezően, vagyis az intézmény villamos energia-, víz- és csatorna-, valamint gázszolgáltatási közüzemi díjaiból 4 %, azaz négy százalék mértékű, legfeljebb azonban havi bruttó 120.000,- Ft, bruttó egyszázhúszezer forint összegű rezsidíj-átalány formájában történik, melyet az **Önkormányzat a havonta kiállított számla kézhezvételétől számított 15 napon belül átutalással egyenlít ki. Az Önkormányzat a rezsidíj-átalányt továbbszámlázza a Közétkeztetési vállalkozó felé, melyet a Közétkeztetési vállalkozó a számla kiállítást követően 15 napon belül átutalással egyenlít ki** az Önkormányzat OTP Bank Nyrt-nél vezetett 11749053-15432443 számú bankszámlájára.

1. **Egyéb rendelkezések**
2. Szerződő felek jelen szerződést 2021. július 1. napjától jogfolytonosnak tekintik, és határozatlan időtartamra kötik.
3. Szerződő Felek rögzítik, hogy jelen megállapodást bármely Fél indoklási kötelezettség nélkül 30 napos felmondási idővel megszüntetheti. Felmondás esetén a Feleknek a felmondást írásban, a másik Félhez intézett, fent rögzített címére küldött ajánlott levélben kell közölni.
4. A megállapodás bármelyik Fél részéről azonnali hatállyal is felmondható, ha a másik Fél a megállapodásban foglalt kötelezettségeit súlyosan megszegné. Az azonnali hatályú felmondást, írásban, indokolással kell ellátni és ajánlott levélben kell a másik Fél számára, fent rögzített címére megküldeni.
5. Szerződő felek megállapodnak abban, hogy jelen megállapodás módosítására vagy kiegészítésére kizárólag írásban kerülhet sor.
6. Szerződő felek a jelen megállapodás teljesítése során az alábbi személyeket jelölik ki kapcsolattartóként:
   1. Az Önkormányzat részéről:

Név: **Baracskai József**

Beosztás: polgármester

Tel.: 83/562-962

E-mail: [polgarmester@zalaszentgrot.hu](mailto:polgarmester@zalaszentgrot.hu)

* 1. A Tankerületi Központ részéről:

Név: **Kajári Attila**

Beosztás: tankerületi igazgató

Tel.: 92/795-239

E-mail: [attila.kajari@kk.gov.hu](mailto:attila.kajari@kk.gov.hu)

* 1. A Közétkeztetési vállalkozó részéről:

Név: **Katona Andrea**

Beosztás: ügyvezető

Tel.: 30/351-3499

E-mail: [katonaandrea1980@gmail.com](mailto:katonaandrea1980@gmail.com)

1. Szerződő felek rögzítik, hogy a jelen megállapodásból eredő esetleges vitás kérdéseket elsődlegesen tárgyalás útján kívánják rendezni. Amennyiben a tárgyalás nem vezet eredményre, úgy Szerződő felek a vitás kérdés rendezésére a pertárgy értékétől függően a Zalaegerszegi Járásbíróság, illetőleg a Zalaegerszegi Törvényszék kizárólagos illetékességét kötik ki.
2. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint az egyéb vonatkozó normák mindenkor hatályos rendelkezései az irányadók.
3. Szerződő felek tudomásul veszik, hogy az Alaptörvény 39. cikk (2) bekezdése, valamint az információs önrendelkezési jogról és az információszabadságról szóló 2011.évi CXII. törvény 27. § (3) bekezdése értelmében az, aki az államháztartás valamely alrendszerével pénzügyi, illetve üzleti kapcsolatot létesít, kérésre köteles a jogviszonnyal összefüggő és a közérdekből nyilvános adatokra vonatkozóan tájékoztatást adni, valamint azt, hogy a költségvetési pénzeszközök felhasználásának nyilvánosságára tekintettel a szerződés lényeges tartalmáról a tájékoztatás üzleti titok címén nem tagadható meg.
4. A Szerződő felek rögzítik, hogy a megállapodás teljesítése céljából kezelik egymás jelen szerződésben szereplő személyes adatait, valamint a megállapodás teljesítésével összefüggésben keletkezett, valamint a megállapodás megkötése céljából rendelkezésre bocsájtott személyes adatait, ﬁgyelemmel az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: GDPR) 6. cikk (1) bekezdés b) és e) pontjában foglaltakra.
5. A személyes adatok kezeléséről a Szerződő felek a GDPR, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) és az egyéb vonatkozó jogszabályok rendelkezéseit szem előtt tartva gondoskodnak.
6. Szerződő felek tudomással bírnak arról, hogy a személyes adatok kezelésével kapcsolatos jogaikat (hozzáféréshez való jog, helyesbítéshez való jog, stb.) a GDPR 15-21. cikke (Infotv. 14-19. § és 21. §), a jogorvoslatra vonatkozó szabályokat (panasztételhez való jog, bírósági jogorvoslathoz való jog) a GDPR 77-79. cikk (Infotv. 52. §, 53. §) tartalmazza.

Szerződő felek a jelen 5 számozott oldalból álló megállapodást - mint akaratukkal mindenben megegyezőt - arra felhatalmazott képviselőik útján, jóváhagyólag 6 eredeti példányban írják alá.

**Kelt: Zalaszentgrót, 2022. ………………………...**

**……………………………………. …..………………………………**

**Zalaszentgrót Város Önkormányzata Zalaegerszegi Tankerületi Központ**

képviseli képviseli

**Baracskai József** polgármester **Kajári Attila** tankerületi igazgató

**……………………………………….**

**VÁSÁRTÉR Kereskedelmi és Vendéglátó Bt.**

képviseli

**Katona Andrea** ügyvezető

|  |  |
| --- | --- |
| Pénzügyileg ellenjegyzem:  2022. …………………………….  ……………………………………………  **Ujvári Éva**  pénzügyi osztályvezető  Zalaszentgróti Közös Önkormányzati Hivatal | Pénzügyileg ellenjegyzem:  2022. ……………………………..  ……………………………………………  **Molnár Katalin**  gazdasági vezető  Zalaegerszegi Tankerületi Központ |
|  |  |